Document ID: /roh_data/filtered/fineweb-2-filterrobots_roh.jsonl.gz/20809

Chris Froome è vegnì pli e pli ferms, pli ditg che la cursa da 17 km en las muntognas da Sallanges a Megève ha cuzzà. Tar l’emprim temp intermediar era il Brit anc davos l’Ollandais Tom Dumoulin. El ha lasuenter dentant pudì reducir constantamain adina pli fitg il retard, uschia ch’el era lura suenter il terz temp intermediar avant Dumoulin. En l’arrivada ha Froome lura gì 21 secundas avantatg sin il segund.
Prest 4 minutas en avantatg
Froome ha uschia, 3 etappas avant la fin dal Tour de France da quest onn, gia in avantatg da 3:52 minutas sin il segund en classament general Bauke Mollema e 4:16 sin il terz Adam Yates. Damaun venderdis e la sonda datti anc duas etappas en las alps. Dumengia è l’ultima etappa che va a fin sco mintg’onn a Paris.
RR novitads 18:00